laion/Wikipedia-Exotic huggingface dataset:
מורסוכוס

מורסוכוס (שם מדעי: Mourasuchus) הוא סוג של תנינאי גדול נכחד שחי בתקופת המיוקן כ-15.97–7.25 מיליון שנה לפני זמננו באמריקה הדרומית. מאובני התנין התגלו בתצורות פבאס (אנ') שביער האמזונאס בברזיל ב-1964. מאובנים נוספים שלו התגלו בוונצואלה, קולומביה, בוליביה וארגנטינה ושויכו ל-4 מינים. תנינאי זה נחשב קרוב לקיימנים המודרניים והוא אחד התנינאים הגדולים שחיו, אך קטן מהפורוסזאורוס והגריפוסוכוס אשר חיו לצידו. הוא הגיע לאורך 9.47 מטרים (31.1 רגל) ומשקל 4.3 טונות במין הגדול ביותר M. amazonensis ורק ל-6 מטר במין הקטן ביותר M. atopus. אורך הגולגולת שלו היה כ-1.1 מטר ואורכו הכולל חושב לפי עקומת רגרסיה שכוילה לפי אליגטור אמריקני וקיימן רחב-חרטום. הוא היה בעל לסתות רחבות ועמוקות שהזכירו את לסתות התנינאי סטומטוסוכוס או לסתות של לווייתנים גדולים או שקנאים. בקצה הלסת היו מעל 40 שיניים חרוטיות וקטנות. ייתכן שהיה מסנן פלנקטון עם הלסתות הגדולות המעוגלות בקצוות שהיו חסרי יעילות ללכידת טרף או שהוא לכד מזון מקרקעית האגמים והנהרות בהם חי, דבר שאולי מנע ממנו להתחרות בתנינאי הענק הנוספים באותם נהרות. מדיה וקבצים בנושא מורסוכוס בוויקישיתוף מורסוכוס, באתר האנציקלופדיה של החיים (באנגלית) מורסוכוס, באתר GBIF (באנגלית) ערך זה הוא קצרמר בנושא בעלי חיים פרה-היסטוריים. אתם מוזמנים לתרום לוויקיפדיה ולהרחיב אותו.
כלי עם שבבים

"כלי עם שבבים" הוא שמו של כד שנוצר על ידי האמנית הישראלית עירית אבא בשנת 2013. "כלי עם שבבים" הוא כד עשוי פורצלן שיצרה עירית אבא בשנת 2013, כחלק מסדרת כדים בשם "ואזות על שולחן". הכד, העשוי בעירוב של טכניקות, הוא בגובה של 50 ס"מ וקוטרו 30 ס"מ. גוף הכד, העשוי בטכניקה מסורתית של קדרות באובניים, מחולק לשלוש רצועות (רגיסטרים), זו על גבה של זו. הן נבדלות זו מזו בדגם העיטורי שלהן ובשימוש שלהן בזיגוג אדמדם. מעליהן הוסיפה האמנית חלק נוסף, העשוי בטכניקה של הזלפה של פסטה מצרית בצבע בורדו שבה משובצים משבבים של פורצלן. הכד שייך לקבוצת כלי פורצלן שאבא החלה ליצור בשנות ה-2000, הבוחנים את מבנה הכד ואת עיטורו. הדגמים אותן משרטטת אבא נוצרים בעזרת טכניקה של גריעה וחריצה של פני הכד. למרות האופי הגס של השרטוט, אלו הם דגמים גאומטריים, השואבים השראה מתולדות האמנות. חיבורן אל החלק העליון בוחנים מחדש את מבנהו המסורתי של הכד, ומבקשים לערער את התפיסה המסורתית שלו. הכד הוצג בתערוכה "חברים חדשים" (2013) בבית האמנים בירושלים ובתערוכה "החומר הלבן" (2015) במוזיאון וילפריד ישראל לאמנות ולידיעת המזרח. ראו: החומר הלבן: פיסול עכשווי בפורצלן, מוזיאון וילפריד ישראל לאמנות ולידיעת המזרח, הזורע, 2015, עמ' 8
מליסה פומרו

מליסה פומרו (באנגלית: Melissa Fumero; נולדה ב-19 באוגוסט 1982) היא שחקנית אמריקאית. היא ידועה בעיקר בשל תפקידיה כאיימי סנטיאגו (אנ') בסדרה "ברוקלין תשע-תשע" (2013–2021), ועוד לפני כן בתור אדריאנה קריימר (אנ') באופרת הסבון "לחיות את החיים" (2004–2011). פומרו נולדה בשם מליסה גאלו בלינדהרסט, ניו ג'רזי, ב-19 באוגוסט 1982, להורים קובנים שהיגרו לארצות הברית בנערותם. אמה היא עקרת בית ומעצבת שיער לשעבר, בעוד שאביה לימד מתמטיקה וכיום עובד בחנות תכשיטים. כאשר התגוררה בבית, היא ומשפחתה דיברו ספרדית, אך הוריה הפסיקו לעשות זאת בשל בעיות בהן נתקלו היא ואחיה בבית הספר. גאלו הביעה עניין במשחק לאחר שצפתה במחזה "סוד הגן הנעלם" בברודוויי בגיל עשר. הוריה שלחו אותה לאחר מכן לשיעורי משחק. היא נשארה רשומה בשיעורי ריקוד ומשחק עד לסיום לימודיה. היא בוגרת תואר ראשון באמנויות ודרמה מאוניברסיטת ניו יורק בשנת 2003. בשנים 2004–2011 שיחקה את אדריאנה קריימר באופרת הסבון "לחיות את החיים" בסך כולל של 208 פרקים. בשנת 2009 כיכבה בסרט העצמאי "Tiny Dancer", ובשנת 2010 השתתפה בחמישה פרקים מתוך סדרת הנוער "אחת שיודעת", בתפקיד של זואי. בשנת 2013 לוהקה לתפקיד איימי סנטיאגו בסדרה הקומית "ברוקלין תשע-תשע", אותה גילמה עד שנת 2021. בשנת 2019 שיחקה בתפקיד אורח בעונה השלישית של הסדרה "כל יום מחדש", ודיבבה פרק אחד מתוך הסדרה "אלנה מאוולור". בשנת 2021 תרמה את קולה לסדרת האנימציה "מודוק" ברשת הולו. בשנת 2022 שיחקה בתפקיד ראשי בסדרת הטלוויזיה הקומית, "בלוקבסטר". על הסט של "לחיות את החיים", גאלו פגשה את השחקן והדוגמן דייוויד פומרו (אנ'), קובני-אמריקאי שמופיע גם הוא בסדרה. השניים התארסו בסוף 2006 ונישאו ב-9 בדצמבר 2007 בניו ג'רזי, כאשר גאלו קיבלה את שמו של פומרו. יש להם שני בנים: אנזו (נולד ב-24 במרץ 2016) ואקסל (נולד ב-14 בפברואר 2020). מדיה וקבצים בנושא מליסה פומרו בוויקישיתוף מליסה פומרו, ברשת החברתית אקס (טוויטר) מליסה פומרו, ברשת החברתית אינסטגרם מליסה פומרו, במסד הנתונים הקולנועיים IMDb (באנגלית) מליסה פומרו, באתר AllMovie (באנגלית) מליסה פומרו, באתר Rotten Tomatoes (באנגלית) מליסה פומרו, באתר Metacritic (באנגלית) מליסה פומרו, במסד הנתונים הקולנועיים KinoPoisk (ברוסית) סבון אופרה Digest, Vol. 33, מס '1, 1 בינואר 2008, עמוד 5. "גאלו עכשיו ללכת על ידי מליסה Fumero" בעקבות שלה דצמבר 9, 2007 נישואין OLTL costar דוד Fumero. "SOAP STAR STATS: Melissa Fumero (Adriana, OLTL)". SoapOperaDigest.com. אורכב מ-המקור ב-12 בינואר 2010. נבדק ב-12 בינואר 2010. {{cite web}}: (עזרה) Goldberg, Lesley (17 בפברואר 2022). "Melissa Fumero to Star Opposite Randall Park in Netflix's 'Blockbuster' Series". Hollywood Reporter. {{cite news}}: (עזרה) Saad, Nardine. "Melissa Fumero of 'Brooklyn 99' welcomes a baby boy with David Fumero". latimes.com. נבדק ב-18 בפברואר 2017. {{cite web}}: (עזרה) Fumero, Melissa (26 במרץ 2016). "Sweetest face I've ever held. Enzo 3/24". Instagram. נבדק ב-3 בפברואר 2019. {{cite web}}: (עזרה) https://twitter.com/melissafumero/status/1228782225618919424, Twitter
מרקוס שנקנברג

מרקוס שנקנברג (נולד ב-4 באוגוסט 1968) הוא דוגמן הולנדי-שוודי. שנקנברג נולד בסטוקהולם לזוג הורים הולנדים, הוא התפרסם בכך שהוביל בעירום את הקמפיין של קלווין קליין, בנוסף דגמן לחברות אופנה כמו ורסצ'ה[1] וארמני והיה לאחד הדוגמנים הבולטים בשנות התשעים[2]. ב-1993 הופיע בסרט הטלוויזיה האיטלקי "Birthday at Tiffany's". ב-1997 הופיע בסרט העצמאי "הנסיך וליאנט", באותה שנה הוציא את ספרו "מרקוס שנקנברג: כללים חדשים"[3]. במיס תבל 1999 שימש כשופט בתחרות[4]. ב-2010 שיחק בסרט "Multiple Sarcasms" לצד טימותי האטון, באותה שנה גם הוציא את סרטון הכושר "Marcus Schenkenberg: Body Secrets"[5]. הוא התארח בפרקים של אופרת הסבון "One Life to Live", סדרת הפעולה "V.I.P.", קומדיית המצבים "Stacked" ו-סמאש. ב-2012 החל להשתתף בתוכנית השוודית של "רוקדים עם כוכבים". הוא ניהל מערכת יחסים מתוקשרת עם פמלה אנדרסון[6][7], בנוסף היה בזוגיות גם עם ויקטוריה סילבסטד וג'סיקה סימפסון. כיום הוא עוסק באיגרוף מקצועי [8][9]. מדיה וקבצים בנושא מרקוס שנקנברג בוויקישיתוף אתר האינטרנט הרשמי של מרקוס שנקנברג מרקוס שנקנברג, במסד הנתונים הקולנועיים IMDb (באנגלית) מרקוס שנקנברג, באתר AllMovie (באנגלית) מרקוס שנקנברג, במסד הנתונים הקולנועיים KinoPoisk (ברוסית) מרקוס שנקנברג, באתר Discogs (באנגלית) ערך זה הוא קצרמר בנושא אישים. אתם מוזמנים לתרום לוויקיפדיה ולהרחיב אותו.
מוזיאון ידיעת הארץ של סמרקנד

מוזאון ידיעת הארץ של סמרקנד (ידוע גם בתור מוזיאון אברהם קלנטרוב) הוא מוזיאון בסמרקנד שבאוזבקיסטן. אברהם קלנטרוב נולד ב-1873 בבוכרה - אוזבקיסטן. אברהם קלנטרוב היה סוחר יהודי עשיר ובתחילת המאה ה-20 בנה אברהם אחוזה מפוארת בעיר סמרקנד. הבניה הסתיימה בשנת 1916 ואברהם הספיק לגור בה חמש שנים בלבד. לאחר המהפכה הבולשביקית רוב משפחתו היגרו לארץ ישראל אך הוא החליט להישאר. ב-1924 דרשו הסובייטים להעביר את האחוזה לשליטתם. לאחר התמוטטות ברית המועצות וכאשר קיבלה אוזבקיסטן עצמאות, התעניינו צאצאיו באפשרות לקבל את הנכס בחזרה, אך השלטונות דחו את הבקשה בהתאם למסמך הארכיון החתום, שבו הודיע קלנטרוב על העברת הבעלות ללא תמורה. היום בעזרת תרומות המקום מתוחזק ומשמש מוזאון לתולדות המשפחה ויהדות סמרקנד הבוכרית. כיום במוזיאון מוצגת ההיסטוריה של האזור מן העת העתיקה ועד תחילת המאה העשרים, תקופת הברונזה והברזל מאוירת בהרחבה עם תצלומי אמנות. ביוני 2008 פתח המוזיאון את התערוכה "יהודים באזור, בעבר ובהווה". התערוכה כוללת מסמכים ארכיוניים וחומרים שנאספו על ידי אספן יצחק לוריא. במוזיאון תצלומים ישנים, ספרים, ציורים, תלבושות ואובייקטים של חיי היומיום והתרבות של יהודי המקום. רובע היהודי המסורתי בסמרקנד היה ממוקם בעיר העתיקה ממזרח לכיכר רג'יסטאן, בקרבת בית הקברות העתיק צ'וקארדיזה. פה ושם היה מבנה נפרד של הקהילה היהודית ובית הכנסת. אוסף נרחב נאסף כאן בשנים 1920–1930. כולל כ -2,000 פריטים: ספרים בכתב-יד וליטוגרף בעברית, תמונות של שנות ה -20 וה -30, ספרי התורה בעבודת סמרקנד ועור, תכונות חג הפסח, דוגמאות לבגדים. במוזיאון מוצגים בפירוט כל ההיסטוריה של האזור ועד הגאולוגיה והפליאונטולוגיה של האזור. מדיה וקבצים בנושא מוזיאון ידיעת הארץ של סמרקנד בוויקישיתוף אתר האינטרנט הרשמי של מוזיאון ידיעת הארץ של סמרקנד ערך זה הוא קצרמר בנושא מוזיאונים ובנושא היסטוריה. אתם מוזמנים לתרום לוויקיפדיה ולהרחיב אותו.
ליזוביצ'יה

ליזוביצ'יה (שם מדעי: Lisowicia) הוא סוג של זוחל תראפסיד נכחד ענקי אשר חי בסוף תור הטריאס לפני 205–211 מיליון שנה בקירוב. הוא קרוי על שם הכפר ליזוביצ'ה (אנ') שבדרום פולין. המין קרוי על שם החוקר והרופא הגרמני לודוויג הנריך בוינוס. הליזוביצ'יה התגלה בשנת 2008 בשלזיה שבדרום פולין, אך הוא קיבל את שמו רק ב-2019. יצור זה הגיע לגודל של פיל אפריקני, לאורך 4.5 מטר, גובה של 2.5 מטר ולמשקל של 9 טון, דבר ההופך אותו לגדול התראפסידים אי-פעם וגם לגדול התתרופודים אשר חיו על היבשה במהלך תור הטריאס. הוא היה צמחוני שבניגוד לשאר הדיצינודונטים ושאר התראפסידים היה בעל רגליים שניצבו מתחת לרגליו, בדומה ליונקים המודרניים. בדומה לקרוביו הוא היה בעל מקור עבה שהכיל זוג ניבים קדמיים ששימשו ללעיסת צמחייה קשיחה. הוא היה בעל גוף עגלגל ואולי רעה בביצות כמו היפופוטם. מדיה וקבצים בנושא ליזוביצ'יה בוויקישיתוף ליזוביצ'יה, באתר GBIF (באנגלית)
איקדיפטיס

איקדיפטיס (שם מדעי: Icadyptes) הוא סוג של פינגווין ענקי בעל מין אחד אשר חי באמריקה הדרומית בסוף תקופת האאוקן, לפני 37.2-33.9 מיליון שנה. משמעות שמו הוא: "הצוללן של איקה". איקה הוא מחוז גדול בדרום פרו, שם נתגלו מאובני הפינגווין, לצד מאובני פינגווין מהסוג Perudyptes. האיקדיפטיס היה הגבוה שבפינגווינים והגיע לגובה 1.5 מטרים, גדול בהרבה מהפינגווין הקיסרי, הגדול בפינגווינים המודרניים שמגיע לגובה של 130 ס"מ. עם זאת, הוא לא היה הכבד ביותר במשפחתו. הוא היה בעל מקור ארוך כשל אנפה שהזדקר מעלה. כמה חוקרים סוברים שכך נראו מקורי אבות הפינגווינים ורק בהמשך איבדו צורה זו. פינגווין זה חי באקלים טרופי וחמים, בניגוד למזג האוויר הפרואני הקר המודרני. ראשוני הפינגווינים חיו באזורים טרופיים של אנטארקטיקה וניו זילנד שהחלו להתקרר לאט לאט ופיתחו שכבת שומן ומעטה נוצות מבודד וכיום רק מינים מעטים כמו פינגווין שחור רגל ופינגווין גלאפגוס חיים באקלים חמים כזה. הוא ניזון עם מקורו הארוך מדגים ודיונונים שהוא תפס במים. מדיה וקבצים בנושא איקדיפטיס בוויקישיתוף איקדיפטיס, באתר האנציקלופדיה של החיים (באנגלית) איקדיפטיס, באתר GBIF (באנגלית)
אנטרופורניס

אנטרופורניס (שם מדעי: Anthropornis) הוא סוג של פינגווין ענקי נכחד אשר חי בתקופת האאוקן עד האוליגוקן לפני 33–45 מיליון שנה. מאובניו נמצאו ב-1905 באי סיימור שבארץ גרהאם, בקצה הצפוני של אנטארקטיקה וגם בניו זילנד. בסוג זה התגלו 2 מינים. האנטרופורניס היה הפינגווין הגבוה ביותר שחי אי-פעם והוא הגיע לגובה 1.8 מטר ולמשקל 90 ק"ג, גבוה בהרבה מהגדול שבפינגווינים המודרניים, פינגווין קיסרי שמגיע לגובה 1.3 מטר ולמשקל 45 ק"ג. בניגוד לפינגווין המודרני הוא היה בעל מפרקי כנף מכופפים, התאמה של אבות הפינגווינים שנועדה לעזור לתעופה. הוא גם היה בעל צוואר ארוך יותר, מקור כפוף ומעט ארוך ורגליים גבוהות. בדומה לפינגווינים מודרניים הוא היה דייג מוצלח שהשתמש במקורו לתפיסת הדגים. סביבו חיו מיני זוחלים, פרסתנים מסדרת האסטרפותרים ובימים לווייתנים כמו הסקואלודון, שהתאימו לדיג ולסביבה המתקררת לאיטה של אנטארקטיקה הקדומה. ייתכן שפינגווין זה היה רגיש לקור ולתחרות על המזון, מה שגרר את הכחדתו. מדיה וקבצים בנושא אנטרופורניס בוויקישיתוף אנטרופורניס, באתר האנציקלופדיה של החיים (באנגלית) אנטרופורניס, באתר GBIF (באנגלית)
פכידיפטיס

פכידיפטיס המכונה גם פינגווין ענק ניו זילנדי (שם מדעי: Pachydyptes) הוא סוג של פינגווין גדול אשר חי בסוף תקופת האאוקן לפני 34–37 מיליון שנה מימינו. מאובניו כללו רק ממצאים בודדים שהתגלו ב-1930 במחוז אוטגו שבאי הדרומי של ניו זילנד. בסוג זה היה מין בודד. הפכידיפטיס היה הפינגווין הכבד ביותר שהתקיים אי-פעם, אך היה נמוך מעט מהאנטרופורניס. הוא הגיע לגובה 140–160 ס"מ ולמשקל 80–100 קילוגרם. להשוואה הגדול שבפינגווינים החיים - פינגווין קיסרי מגיע רק לגובה 130 ס"מ ולמשקל 45 ק"ג. הפכידיפטיס היה עוף ימי שחי לאורך חופי ניו זילנד ודג במימיה שהיו חמימים מכיום. ככל הנראה הוא גם חי במושבות על החופים. איקדיפטיס - מין פינגווין גדול בעל מקור ארוך שחי באמריקה הדרומית באותה תקופה. מדיה וקבצים בנושא פכידיפטיס בוויקישיתוף פכידיפטיס, באתר GBIF (באנגלית)
אלוורו קסוטו

אלוורו קסוטו (בפורטוגזית: Álvaro Cassuto, נולד ב-17 בנובמבר 1938) הוא מנצח ומלחין יהודי פורטוגזי. קסוטו נולד בפורטו שבפורטוגל ולמד בליסבון ובברלין, הוא סיים תואר ראשון במשפטים באוניברסיטת ליסבון, ולאחר שנה סיים תואר שני בקונסרבטוריון של וינה. כמלחין, הוא קיבל עמלות ממוסדות מוזיקליים בפורטוגל ובארצות הברית. התפוקה שלו היא בעיקר תזמורתית. עם התזמורת הסימפונית של ברוואס (1959–1960) הוא הפך להיות המלחין הפורטוגזי הראשון שאימץ שיטות סריאליזם אינטגרלי (אנ'). הוא עבד עם קרלהיינץ שטוקהאוזן, ג'רג' ליגטי ואוליבייה מסייאן במהלך הקורסים בשנים 1960 ו-1961. בשנות ה -70 הוא חקר שיטות נאו-טון (אנ') פוסט-מודרניות. בשנים האחרונות לוח הזמנים שלו מוקדש לניצוח על חשבון הלחנה. קסוטו היה המנהל המוזיקלי של התזמורת הסימפונית של רדיו פורטוגל, התזמורת הפילהרמונית הפורטוגזית החדשה, התזמורת הסימפונית הפורטוגזית, תזמורת אלגארבה ותזמורת המטרופוליטן של ליסבון. בחו"ל היה המנצח של RPO ושל תזמורת שווייץ המערבית. הוא זכה בפרסים רבים, כולל פרס קוסביצקי בטנגלווד. בשנת 2009, נשיא פורטוגל העניק לו את התואר של קצין בכיר של המסדר הצבאי של סיינט ג'יימס של החרב כדי לחגוג את יום השנה ה-50 של הקריירה שלו. הוא הקליט תקליטורים רבים מוצלחים ביותר עבור תוויות של שטראוס, פורטוגלסום, מרקו פולו ונקסוס, בעיקר סדרה של הקלטות של מלחינים פורטוגזים עבור נקסוס עם התזמורת הסימפונית של בורנמות', תזמורת סינפוניה של לונדון, הסינפוניה הצפונית, התזמורת הלאומית של אירלנד והתזמורת הסקוטית הלאומית. בשנת 2001 התמנה למנהלה המוזיקלי של תזמורת סימפונט רעננה, אך פוטר על ידי הנהלת התזמורת בשנת 2002 וזאת לאחר שביטל את בואו לישראל מספר פעמים בעקבות המצב הביטחוני שהיה אז באותה התקופה. קסוטו הוא בן למשפחה יהודית ידועה וחשובה, שעליה נמנה, בין היתר, גם משה דוד קאסוטו, מפרשני התנ"ך החשובים בעולם. אלפונסו קאסוטו, אביו של המנצח, היה אספן יודאיקה ידוע שאוספיו משמשים עד היום חוקרי תרבות והיסטוריה ברחבי העולם. אלוורו קסוטו, באתר AllMusic (באנגלית) אלוורו קסוטו, באתר MusicBrainz (באנגלית) אלוורו קסוטו, באתר Discogs (באנגלית) מרב יודילוביץ', סימפונט רעננה פיטרה את המנצח אלוורו קסוטו, באתר ynet, 2 במאי 2002 ערך זה הוא קצרמר בנושא מוזיקאים. אתם מוזמנים לתרום לוויקיפדיה ולהרחיב אותו.
אלפא רומיאו ארנה

אלפא רומיאו ארנה (באיטלקית: Alfa Romeo Arna) היא מכונית משפחתית מתוצרת יצרנית הרכב האיטלקית אלפא רומיאו בשיתוף יצרנית הרכב היפנית ניסאן, (Alfa Romeo Nissan Autoveicoli S.p.A) אשר יוצרה באיטליה בין השנים 1983–1987. 3 דלתות - הצ'בק. 5 דלתות - הצ'בק. "Arna L" (יוצר בין השנים 1983-1987, דגם 3 דלתות). "Arna SL" (יוצר בין השנים 1983-1987, דגם 5 דלתות). "Arna TI" (יוצר בין השנים 1984-1987). יוצרו 53,047 יחידות. 5 נוסעים. מנוע קדמי: 1.2 ליטר, 1.4 ליטר, 1.5 ליטר. מנוע הנעה קדמית. תאוצה בין 0-100 קמ"ש היא 10.9 שניות (מנוע 1,490 סמ"ק המפיק 95 כ"ס). תאוצה בין 0-100 קמ"ש היא 14.1 שניות (מנוע 1,186 סמ"ק המפיק 68 כ"ס). "אלפא רומיאו ארנה" "אלפא רומיאו ארנה", שנת 1984 "אלפא רומיאו ארנה" "אלפא רומיאו ארנה", 3 דלתות "אלפא רומיאו ארנה", 3 דלתות "אלפא רומיאו ארנה" - מבט למנוע אלפא רומיאו אלפא רומיאו 75 אלפא רומיאו 155 מדיה וקבצים בנושא אלפא רומיאו ארנה בוויקישיתוף אלפא רומיאו ארנה, סרטון באתר יוטיוב איטליה עושה עסקה עם ניסאן news.google.com/newspapers כעת אלפא - ניסאן באיטליה news.google.com/newspapers "אלפא רומיאו ארנה" autocade.net/index.php/Alfa_Romeo_Arna "אלפא רומיאו ארנה" motor1.com/news/78943/alfa-romeo-arna "אלפא רומיאו ארנה" דגם "TI" - מפרט טכני carfolio.com/specifications/models
בורשודסנטגיירג'

בורשודסנטגיירג' (בהונגרית: Borsodszentgyörgy) הוא כפר במחוז בורשוד-אבאוי-זמפלן שבצפון־מזרח הונגריה. כמו כפרים רבים באירופה גם אוכלוסיית בורשודסנטגיירג' נמצאת בירידה שנים רבות מ־1,440 תושבים בשנת 1990 עד 1,166 תושבים בשנת 2020 (ירידה של כ־19%). בבורשודסנטגיירג' התגוררו יהודים מעטים ובמקום קיים קבר יהודי יחיד ששרד בבית הקברות המרכזי תושבים יהודיים מהכפר נרצחו בשואה ומונצחים באנדרטה באוזד. דז'ה פהר (1869–1935) עד 1896 דוד פֶכֶר (בהונגרית: Fehér Dezső) היה סופר, עיתונאי הונגרי-יהודי. מדיה וקבצים בנושא בורשודסנטגיירג' בוויקישיתוף אתר האינטרנט הרשמי של בורשודסנטגיירג' אתר הלמ"ס ההונגרי בית הקברות בבורשודסנטגיירג' אנדרטה באוזד להנצחת יהודים שנרצחו בשואה מפקדי האוכלוסין של יהודי הונגריה, 1993 ערך זה הוא קצרמר בנושא יישובים בהונגריה. אתם מוזמנים לתרום לוויקיפדיה ולהרחיב אותו.
מרכז המסמכים של ברלין

מרכז המסמכים של ברלין (בגרמנית: Berlin Document Center) הוא ארכיון הממוקם בברלין, גרמניה. המקום נוסד לאחר מלחמת העולם השנייה במטרה לרכז את אוספי המסמכים מתקופת הנאציזם אשר נדרשו למשפטי נירנברג. עד 1994 הארכיון היה תחת הנהלה אמריקאית, בשנה זו הארכיון הפדרלי הגרמני הורשה לקחת את המרכז תחת חסותו, מסמכי הארכיון נמצאים בגרמניה בעוד אוספי המיקרופישים זמינים בארכיון הלאומי של ארצות הברית, בהם נעזרים חוקרים בתחום. במרכז קיים בין היתר אינדקס של רשימת חברי המפלגה הנאצית, תיקים אישיים של חלק מחברי ה-אס אס, ה-אס אה, התכתבויות מפלגתיות, מסמכי כוח אדם למתיישבים מחדש (משרד ההגירה המרכזי של ליצמנשטט), תיקים אישיים של לשכת התרבות של הרייך, ומידע אודות פולקסדויטשה.       מדיה וקבצים בנושא מרכז המסמכים של ברלין בוויקישיתוף Berlin Document Center at Bundesarchiv | archivauskunft.de, www.archivauskunft.de (באנגלית) EHRI - Berlin Document Center, portal.ehri-project.eu (התשתית האירופאית למחקר השואה) Microfilmed Records Received from the Berlin Document Center, National Archives, ‏2016-08-15 (באנגלית) [https://www.bundesarchiv.de/DE/Content/Artikel/Ueber-uns/Aus-unserer-Arbeit/berlin-document-center.html Berlin Document Center Hintergründe zu Geschichte und Hauptbeständen], Das Bundesarchiv, ‏15-6-2013
אלפא רומיאו 166

אלפא רומיאו 166 (באיטלקית: Alfa Romeo 166) היא מכונית סלון מתוצרת יצרנית הרכב האיטלקית אלפא רומיאו אשר יוצרה באיטליה בין השנים 1998–2007. פלטפורמת דגם הקונספט של מכונית הספורט אלפא רומיאו בלה שהוצגה בשנת 1999 מבוססת על "אלפא רומיאו 166". סדרה ראשונה - יוצרה בין השנים 1998-2001. סדרה שנייה - יוצרה בין השנים 2001-2003. סדרה שלישית - יוצרה בין השנים 2003-2007. "Twin Spark". "JTD". "JTD 10V". "JTD M-JET 20V Sportronic". "JTD M-JET 20V". "V6 24V". "V6 TB". "V6 24V Sportronic". "אלפא רומיאו 166" "אלפא רומיאו 166" "אלפא רומיאו 166" "אלפא רומיאו 166" "אלפא רומיאו 166" "אלפא רומיאו 166" "אלפא רומיאו 166" - מבט ללוח מחוונים "אלפא רומיאו 166" - מבט ללוח מחוונים "אלפא רומיאו 166" מבט למנוע v6, טורבו, 2 ליטר - "אלפא רומיאו 166" אלפא רומיאו אלפא רומיאו 155 אלפא רומיאו 164 מדיה וקבצים בנושא אלפא רומיאו 166 בוויקישיתוף אלפא רומיאו 166, סרטון באתר יוטיוב "אלפא רומיאו 166" - קטלוג automobile-catalog.com/model/alfa_romeo/166 "אלפא רומיאו 166" newstreet.it/auto/articoli/alfa-romeo-166 "אלפא רומיאו 166" italiaspeed.com/new_models/new_models_2003/alfa_166_facelift "אלפא רומיאו 166" auto-data.net/en/alfa-romeo-166-model
בית הכנסת ברחוב הגדוש ד'יולה בבודפשט

בית הכנסת ברחוב הגדוש ד'יולה בבודפשט, המכונה גם "בית הכנסת הגדוש-צ'אקי" או בית הכנסת בני ישראל (בהונגרית: Hegedűs Gyula utcai zsinagóga) הוא בית כנסת הנמצא בבית מספר 3 ברחוב הגדוש ד'יולה ברובע השלושה עשר של בודפשט. בית הכנסת משייך את עצמו לזרם הסטטוס קוו אנטה, אולם אינו מזדהה עם הארגון EMIH (סטטוס קוו אנטה) שבהנהגת תנועת חב"ד, אלא קיבל את חסות פדרציית הקהילות היהודיות בהונגריה (MAZSIHISZ) המזוהה רשמית עם הזרם הנאולוגי. בשנת 1911 הקהילה האורתודוקסית של האזור שכרה חנות בבניין מגורים, ברחוב שנקרא אז צ'אקי (Csáky utca), ובה הקימה את בית הכנסת. בהמשך נרכש הבניין כולו ובשנת 1927 הרחיבו את בית הכנסת על פי תוכניותיו של האדריכל היהודי ליפוט באומהורן שהתמחה בתכנון בתי כנסת. התוכנית המקורית הייתה להקים בניין גדול וייצוגי בדומה לבתי הכנסת שנבנו בסוף המאה ה-19 ב"תור הזהב" של יהדות הונגריה. בית כנסת שיהיה תואם את הקהילה היהודית הגדולה של האזור, קהילה שמנתה כ-40,000 נפש. אולם, אולי בעקבות השינוי לרעה שחל במצבה של יהדות הונגריה לאחר מלחמת העולם הראשונה, הוחלט להסתפק בהרחבת בית הכנסת בבניין הקיים. בניין פחות "מנקר עיניים" המשתלב במרקם העירוני. הרחבה נוספת נעשתה בשנות הששים של המאה-20. בתחילת שנות ה-2000 נעשה שיפוץ יסודי. בין השאר תוקנה הכיפה, והוחלפו הרצפות. בית הכנסת בנוי בשורה אחת עם בתי המגורים ברחוב. חזית הבניין היא בסגנון האקלקטי והחצר הייתה בסגנון הנאו-רנסאנס. הארכיטקט באומהורן הביא לאיזון ביניהם בסגנון "הזצסיון הווינאי". ראויה לציון הכיפה הצבעונית של האולם הגדול (שהיווה בעבר את חצר הבניין) העשויה מפלדה וזכוכית. לבית הכנסת שלושה אולמות. האולם הגדול שבו כ-900 מקומות ישיבה, אולם זה משמש לתפילות בחגים. האולם הקטן יותר משמש לתפילות ביתר ימי השנה. האולם השלישי שימש לאירועי תרבות. בית הכנסת משרת את יהודי הרובע 13 והרובע 5, שמתגוררים בהם כ-10,000 יהודים. בית הכנסת משמש גם כמרכז קהילתי ליהודי הסביבה. בין השאר פועל בו, מאז 1991, מועדון יום לקשישים. בית הכנסת מארח אחרי שנת 2014 אירועים של פסטיבל התרבות היהודית שבחסות פדרציית הקהילות MAZSIHISZ. מלכתחילה בית הכנסת פעל ללא עוגב, הבימה נמצאת באמצע האולם, וסדרי התפילה היו שמרניים ביחס לבית הכנסת ברחוב דוהאן. משום כך אחרי הקמתו רוב שומרי הדת היהודים בשכונה העדיפו להתפלל בו. אפילו אחרי הקמת בית הכנסת האורתודוקסי ברחוב וישגראד עדיין משך הרבה מתפללים שומרי שבת. הוא שמר על האופי השמרני הזה עד לימינו. כיום הרב של בית הכנסת הוא הפרופ' ד"ר אלפרד שנר. אתר האינטרנט הרשמי של בית הכנסת ברחוב הגדוש ד'יולה בבודפשט (בהונגרית) בתי הכנסת בבודפשט באתר הפדרציה של הקהילות היהודיות Mazsihisz (בהונגרית) אתר הקהילה היהודית של בודפשט אתר הקהילה היהודית של בודפשט יש שקראו לאזור "הרובע היהודי החדש" "Az új zsidó negyed"
ד"א

האם התכוונתם ל... ד' אלפים – השנה העברית ב-240 לספירה. דרך ארץ (פירושונים) דבר אחר (פירושונים) ד' אמות דיני אדם - במשפט העברי דינים הניתנים לתביעה בבית דין, בשונה מדיני שמים. ד"א באתר קיצורים וראשי תיבות בעברית
אלפא רומיאו 1900

אלפא רומיאו 1900 (באיטלקית: Alfa Romeo 1900) היא מכונית סלון, אשר יוצרה במספר תצורות ספורטביות, תוצרת יצרנית הרכב האיטלקית אלפא רומיאו אשר יוצרה באיטליה בין השנים 1950–1959. 4 דלתות - סלון. 2 דלתות - קופה. 2 דלתות - קבריולה. 2 דלתות - ספורט. "1900". "TI". "Super". "TI Super" יוצרו 17,243 יחידות. מנוע בנזין. מנוע הנעה אחורית. דגמי "אלפא רומיאו 1900" (דגם 4 דלתות "TI SUPER") שירתו את משטרת איטליה. "אלפא רומיאו 1900", דגם "L", שנת 1952 "אלפא רומיאו 1900", דגם "SS Coupe", שנת 1955 "אלפא רומיאו 1900", דגם "SS Coupe", שנת 1955 - מבט לתא הנהג "אלפא רומיאו 1900" - קבריולט "אלפא רומיאו 1900", דגם "Super Sprint", שנת 1956 "אלפא רומיאו 1900", דגם "ספורט ספיידר" "אלפא רומיאו 1900", 4 דלתות "אלפא רומיאו 1900", 4 דלתות "אלפא רומיאו 1900", 4 דלתות "אלפא רומיאו 1900" דגם "S", שנת 1956, 4 דלתות "אלפא רומיאו 1900" דגם "S", שנת 1954, 4 דלתות אלפא רומיאו אלפא רומיאו דיסקו וולנטה מדיה וקבצים בנושא אלפא רומיאו 1900 בוויקישיתוף אלפא רומיאו 1900, סרטון באתר יוטיוב אלפא רומיאו 1900, סרטון באתר יוטיוב "אלפא רומיאו 1900", סלון, 4 דלתות carfolio.com/specifications/models/car "אלפא רומיאו 1900" דגם "סופר ספרינט", שנת 1956 archive.org/web/20110707003019 "אלפא רומיאו 1900" ספרינט קופה - מפרט carfolio.com/specifications/models "אלפא רומיאו 1900" קבריולה conceptcarz.com/vehicle/z14034/alfa-romeo-css "אלפא רומיאו 1900" ספורט ספיידר autoweek.com/article/1954-alfa-romeo-1900-sport-spider "אלפא רומיאו 1900" poliziadistato.it/articolo/view/1393
אדרעי (פירושונים)

האם התכוונתם ל... אדרעי – יישוב מקראי שנכבש על ידי בני ישראל מידי עוג מלך הבשן, ומאוחר יותר נכלל בנחלת חצי שבט מנשה שהתיישב בעבר הירדן המזרחי אביחי אדרעי – ראש תחום תקשורת ערבית בחטיבת דובר צה"ל גילה אדרעי – יושבת ראש ועד עובדי רכבת ישראל יוסף אדרעי – פרופסור למשפטים באוניברסיטת חיפה מוטי אדרעי – תת-ניצב במשטרת ישראל, מפקד מרחב שפלה במחוז מרכז
הסופר קאפ האיטלקי 2011

הסופר קאפ האיטלקי 2011 היה המהדורה ה-24 של הסופר קאפ האיטלקי. הוא נערך ב-6 באוגוסט 2011, באצטדיון הלאומי בייג'ינג, שבבייג'ינג, סין. המשחק שוחק בין אלופת הסרייה א' לעונת 2010/11, מילאן, לבין מחזיקת הגביע האיטלקי של אותה העונה, אינטר מילאנו. זה היה המפגש ה-208 בין הקבוצות במסגרת הדרבי של מילאנו (שנקרא גם "דרבי דלה מדונינה"), ובנוסף לכך היה הדרבי הראשון של העיר מילאנו במסגרת מפעל זה. מילאן ניצחה במשחק בתוצאה 1–2. במהלך ההיסטוריה, שתי הקבוצות הגיעו למעמד זה שמונה פעמים, כשמילאן עם שש זכיות, ומנגד אינטר עם חמש. עונת 2011/2012 בסרייה א' מילאן ניצחה את אינטר בדרבי של העיר בתוצאה 1–2 וזכתה בגביע הסופר קאפ האיטלקי
איילין וולש

איילין וולש (באנגלית: Eileen Walsh; נולדה ב-16 באפריל 1977) היא שחקנית אירית. וולש נולדה וגדלה בקורק שבאירלנד במשפחה קתולית. היא לא התכוונה להיות שחקנית, עד שהלכה בעקבות אחותה הגדולה, קתרין, שאף היא שחקנית, והחלה להשתתף בסדנאות תיאטרון. הפריצה שלה הייתה כשלוהקה לתפקיד ראנט (Runt) בהפקה הבימתית של הסרט "תאומי הדיסקו" שזכתה לביקורות מהללות. אחר כך הופיע בסרטי קולנוע כגון "כשברנדן פגש את טרודי", "האחיות מגדלנה", והסרט " The End". ב-2008 זכתה וולש בפרס השחקנית הטובה ביותר בפסטיבל הסרטים טרייבקה על הופעתה בסרט "Eden" בתפקיד ברדה, עקרת בית בודדה שכוח הרצון שלה עומד למבחן. מדיה וקבצים בנושא איילין וולש בוויקישיתוף איילין וולש, במסד הנתונים הקולנועיים IMDb (באנגלית) איילין וולש, באתר AllMovie (באנגלית) איילין וולש, במסד הנתונים הקולנועיים KinoPoisk (ברוסית) "Interview with Eileen". The Colonel's Crypt. אורכב מ-המקור ב-2009-07-11. נבדק ב-2009-02-26. Crawley, Peter. "Cillian Murphy and Eileen Walsh on 'Disco Pigs': 'It was the ignorance of youth'". The Irish Times (באנגלית). "The Magdalene Sisters: Sisters Without Mercy". Iofilm.co.uk. 2007-10-06. נבדק ב-2009-02-26. Interview with Eileen